Øystein Meier Johannessen

Øystein Meier Johannessen (født 28. desember 1951) fra Hemnesberget i Hemnes kommune i Nordland er en norsk politiker og anarkist, og grunnlegger av Samfunnspartiet i 1985. I perioden 1983–1987 var Øystein Meier Johannessen innvalgt i Hemnes kommunestyre for Hemnes Folkepartis Fripolitiske liste, og i perioden 2003–2007 for Hemnes upolitiske liste.Lokalavisa Hemnesværingen, 21. august 2007: Kommunevalglistene i Hemnes 2007 I 2018 meldte han overgang til Arbeiderpartiet.Rana No, 23. mai, 2018: Hvorfor melde seg inn i Arbeiderpartiet?  Året etterpå meldte han seg ut av partiet igjen, og var med på å danne Hemneslista 2019, som stilte til valg i Hemnes under kommunevalget 2019.

 Aksjoner og medieoppmerksomhet 
Johanessen har flere ganger gjort seg bemerket gjennom sine politiske aksjonsformer. 

 Fingert drap

5. september 1985, fire dager før Stortingsvalget 1985, arrangerte han og tre medhjelpere et fingert drap på Kirkeveien utenfor Majorstuen kirke i Oslo. Som en uskyldig fotgjenger, ble han tilsynelatende skutt ned på åpen gate, og slept inn i en bil som forsvant i rasende fart. Begrunnelsen var å skape blest om seg selv som partileder og sitt nystiftede parti. Ifølge Johannesen hadde Samfunnspartiet blitt avspist med 30 sekunders presentasjon i Valgrevyen på NRK. I januar 1987 ble han dømt til 45 dagers fengsel for dette, mens de øvrige medhjelperne fikk betingede fengselsstraffer fra 45 til 120 dager. Han ble senere benådet på grunn av lang soningskø og sakens alder.

 Terra-skandalen 

 NRK-bomben 
5. desember 2005 ble en varebil plassert utenfor NRKs kontorer på Marienlyst i Oslo. Bilen var påmalt en arabisk innskrift med hvite tegn på et sort banner, som i norsk oversettelse lydet: «Gud er stor! Hellig krig går videre helt til jødene er ute av Palestina. Av jord er du kommet og til jord skal du bli».


Johannessen ble dømt til 30 dagers ubetinget fengsel for opptrinnet.

 Trusler 

 Fleinsopp 
Høsten 2013 sto Johannessen fram i Rana Blad og bekreftet at det var han som var siktet for plukking av psykedelisk fleinsopp på Bjerka. Dette hadde han gjort for å sette fokus på det han mente var en tullete kategorisering av soppen som narkotika. Vinteren 2015 medførte dette at han ble satt nederst på partiets liste til Kommunevalget 2015 i Hemnes.

 Narkotika-saken mot Øystein Meier Johannessen 
Etter at politiet våren 2020 fant flere psykedeliske narkotika hjemme hos Johannessen hevdet han i retten å tilhøre et trossamfunn, Norges Psykedeliske Tros- og Livssynssamfunn, som har slike rusmidler som en del av sin religionsutøvelse. I tingretten anerkjente domstolen dette, men kom til at statens rett til å gripe inn mot narkotikabruk var viktigere enn retten til fri religionsutøvelse. Meier ble dømt. 

Han anket dommen til lagmannsretten, der han hadde John Christian Elden som forsvarer.  Statsadvokat Thor Erik Høiskar var aktor i saken, og mente at dommen i tingretten var for streng.  I lagmannsretten ble Johannessen dømt til 60 dagers betinget fengsel, med en prøvetid på to år, i tråd med Høiskars påstand. Straffen i lagmannsretten var lavere enn den Johannessen ble dømt til i tingretten. Dommen ble forsøkt anket til Høyesterett og Den europeiske menneskerettsdomstolen (EMD) uten suksess.

 Referanser 

Kategori:Lokalpolitikere i Nordland
Kategori:Norske partiledere
Kategori:Personer fra Hemnes kommune
Kategori:Fødsler i 1951